Juraj Hrženjak
<s>Juraj (Đuka) Hrženjak (Bjelovar, 10. ožujka 1917. ― Zagreb, 16. lipnja 2020), jugoslavenski i hrvatski pravnik, političar i publicist.</s>

<s>Biografija</s>

<s>Rođen je 10. ožujka 1917. u Bjelovaru.</s><s>Nakon završetka Klasične gimnazije u Zagrebu radio je u zagrebačkoj filijali Privilegovane agrarne banke (1938–39) te Odjelu za seljačko gospodarstvo Banske vlasti u Zagrebu (1940–41).</s><s>U prosincu 1941. otišao je sa suprugom Janjom u Liku gdje se priključio antifašističkom partizanskom pokretu.</s><s>U sklopu Prvog hrvatskog korpusa radio je u kulturno-prosvjetnom i propagandnom odjelu (agitprop) kao pomoćnik komesara za kulturno-politički rad.</s><s>Potom je pokrenuo Glas Prvog hrvatskog korpusa u kojem je objavljivao izvještaje.</s><s>Sudjelovao je 8–9. svibnja 1944. na Trećem zasjedanju ZAVNOH-a u Topuskom, gdje su prihvaćene odluke o stvaranju zajedničke federativne države s ostalim narodima Jugoslavije na principu nacionalne ravnopravnosti i postavljeni ustavnopravni temelji državne organizacije u poslijeratnom razdoblju.</s><s>Diplomirao je 1956. na Pravnom fakultetu u Zagrebu.</s><s>Nakon Drugog svjetskog rata obnašao je mnoge vojne, političke i pravne funkcije; bio je pomoćnik komandanta Vojne uprave Jugoslavenske armije (JA) za Istru i Slovensko primorje (1945–47), pomoćnik ministra za novooslobođene krajeve (1947–51), član Oblasnog komiteta u Bjelovaru, sekretar Kotarskog komiteta KPH, direktor Instituta za društveno samoupravljanje (1955–58), poslanik (1953–58) i savjetnik (1958–60) u Narodnoj skupštini u Beogradu, sudac Ustavnog suda SR Hrvatske (1967–75) te direktor Političke škole »Josip Broz Tito« u Kumrovcu (1975–78).</s><s>U penziji je od 1980.</s><s>U svibnju 2015. predsjedao je inicijativnim odborom za osnivanje Antifašističke lige Hrvatske pri čemu je na osnivačkoj skupštini izabran za njezina počasnog predsjednika.</s><s>Objavio je više publicističkih radova u kojima se bavio sociološkim i pravnim temama.</s>

<s>Djela</s>

<s>Istra i Slovensko primorje : borba za slobodu kroz vjekove (1952; odg. ur.)
 Slovensko Primorje in Istra : boj za svobodo skozi stoletja (1953; odg. ur.)
 Mjesne zajednice u komunalnom sistemu (1963)
 Društvena struktura naselja u SR Hrvatskoj (1983)
 Međunarodni i evropski dokumenti o ljudskim pravima (1992)
 Lokalna samouprava i uprava u Republici Hrvatskoj (1993)
 Lokalna i regionalna samouprava u Republici Hrvatskoj (2004)
 Anjuta (2006)
 Stoljeće života (2016)</s>

<s>Izvori</s>

<s>Eksterni linkovi</s>

<s></s>

<s>Jugoslavenski pravnici
Jugoslavenski političari
Jugoslavenski publicisti
Hrvatski publicisti
Jugoslavenski ateisti
Hrvatski ateisti
Hrvatski stogodišnjaci</s>

